Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoo -
ottaneensa Israelin pääministereistä eniten askelia rauhan eteen, -
mutta palestiinalaiset ovat hylänneet kaikki aloitteet.
Valkoisen talon henkilöstöpäällikkö McDonoughin mukaan -
USA ja Israel neuvottelevat sotilaallisesta apupaketista.
Se olisi suurempi kuin millekään muulle maalle annettu avustus.
Sen tarkoitus on taata Israelin sotilaallinen etulyöntiasema alueella.
Hizbollahin johtajistoon kuulunut Mustafa Badreddine on kuollut -
Israelin ilmaiskussa Syyriassa, sanoo islamistiryhmä Hizbollah.
Pääministeri Netanjahu sanoo -
ottaneensa Israelin pääministereistä eniten askelia rauhan eteen, -
mutta palestiinalaiset ovat torjuneet kaikki aloitteet.
Netanjahu kertoi ulkomaisten diplomaattien kutsutilaisuudessa -
kannattavansa kahden valtion ratkaisua -
ja olevansa valmis tapaamaan palestiinalaispresidentti Abbasin -
saman tien Jerusalemissa, Ramal- lahissa tai missä tahansa muualla.
Olen ottanut enemmän askelia rauhan edistämiseksi -
kuin kukaan muu pääministeri Israelin historiassa.
Vastakaikua ei ole toistaiseksi kuulunut.
Totean nyt yksiselitteisesti kansain- välisen diplomaattikunnan edessä: -
Kannatan edelleen kahta valtiota kahdelle kansalle; -
demilitarisoitua palestiinalaisvaltiota, joka tunnustaa juutalaisvaltion.
On jo aika.
Konfliktin ydin on yhä edelleen tämä: -
itsepintainen kieltäytyminen tunnustamasta juutalaisvaltiota -
missään rajoissa.
Kyllä. Olen itse asiassa valmis tapaamaan presidentti Abbasin -
saman tien, tänään, Jerusalemissa.
Tai Ramallahissa, jos hän niin tahtoo.
Jos teillä on muita paikkaehdotuksia, nekin sopivat minulle.
Minulla on joitakin mieltymyksiä, mutta puhutaan niistä myöhemmin.
Netanjahu korosti, että kestävä rauha Israelin ja palestiinalaisten välillä -
saavutetaan vain suorilla neuvot- teluilla. Hän toisti Israelin kannan, -
että palestiinalaisvaltion on oltava demilitarisoitu -
ja tunnustettava Israel juutalaisten kansallisvaltiona.
Netanjahu pyysi arabimailta -
aktiivisempaa roolia rauhan edistämisessä -
ja huomautti, että Israelin ja arabimaailman välinen rauha -
auttaisi myös Israelin― palestiinalaisten ongelman ratkaisua.
Olen toiveikas, sillä tapaamani nuoret israelilaiset -
ovat valmiita kantamaan kuormaa -
ja maksamaan hintaa kansamme parhaaksi.
Ennen kaikkea olen toiveikas siksi, että tiedän, -
ettemme koskaan luovuta rauhasta.
Olen elämäni aikana nähnyt Israelin solmivan rauhan... Voitte taputtaa.
Olen nähnyt Israelin solmivan rauhan kahden arabivaltion kanssa, -
jotka aiemmin sotivat julmasti meitä vastaan.
Viime vuosina olen nähnyt entisten vihollisvaltioidemme -
eri puolilla, mutta eritoten täällä Lähi-idän alueella, -
solmivan uusia ja syviä kumppanuussuhteita kanssamme.
Mielestäni tällä on suuri merkitys, koska se luo uutta toivoa.
Voimme edistää rauhaa palestiinalaisten kanssa suoraan -
ja muiden maiden tukemana, myös alueellisten. Aikoinaan kuviteltiin, -
että ainoa keino edistää rauhaa Israelin ja arabivaltioiden välille -
olisi ratkaista Israelin―palestiinalaisten konflikti.
Se varmasti auttaisi valtavasti.
Mutta totta on myös, että Israelin―palestiinalaisten ongelma -
saatettaisiin ratkaista sellaisten arabivaltioiden tuella, -
jotka näkevät Israelissa nyt yhä enemmän liittolaisen vihollisen sijasta.
Liittolaisen niitä voimia vastaan, jotka uhkaavat heidän omia maitaankin.
Minulla on syvä ja luja usko siihen, -
että Israel pääsee rauhaan yhä useampien naapureidensa kanssa -
ja vuosisatainen konfliktimme päättyy.
En usko minkään aiheen olevan niin mutkikas, -
ettei sitä voisi ratkaista. Pyydämme ainoastaan oikeutta elää rauhassa -
muinaisessa kotimaassamme, Israelin maassa.
Rauha on näkyni. Molemmin- puolinen tunnustaminen on toivoni.
Turvallisuus on velvollisuuteni. Aion työskennellä joka päivä, viikko -
ja kuukausi edistääkseni rauhaa ja turvallisuutta kansani hyväksi.
Netanjahu kertoi ulkomaisille diplomaateille, joiden kutsutilaisuus -
oli osa Israelin itsenäisyyspäivä- juhlallisuuksia, että juutalaisvaltio -
on kokenut suuria muutoksia kansainvälisissä suhteissaan -
ja kehittynyt elinvoimaiseksi toimijaksi monilla osa-alueilla.
Israelin valtio syntyi 68 vuotta sitten.
Se oli heikko ja järjestäytymätön, eristetty ja saarrettu.
Tänään Israel on vahva, vakaa, menestyvä ja energinen.
Monet maat, joita tekin täällä nyt edustatte, -
tekevät yhteistyötä kanssamme lukemattomilla tavoilla, -
ja joskus niin monin tavoin, ettemme pysty edes puhumaan kaikesta.
Muita asioita: Venezuelan YK-lähettiläs pyysi anteeksi, -
kun hän oli kysynyt YK:n turvallisuusneuvostossa, -
haluaako Israel suorittaa palestii- nalaisten "lopullisen ratkaisun".
Hän vertasi näin Israelin palestiinalaispolitiikkaa natsi-Saksaan.
Kommentti tapahtui holokaustin muistopäivän jälkeisenä päivänä.
Israel, USA, Iso-Britannia ja Ranska tuomitsivat sen nopeasti.
Lähettiläs Rafael Ramirez tapasi YK:n pääsihteerin Ban Ki-moonin -
ja kertoi tälle vastustavansa kaikenlaista antisemitismiä -
sekä kunnioittavansa holokaustissa murhattujen miljoonien muistoa.
Ramirez sanoi pyytäneensä anteeksi -
myös Israelin YK-lähettiläältä Danny Danonilta.
Sitten USA:han: -
Valkoisen talon henkilöstöpäällikkö McDonoughin mukaan -
USA ja Israel neuvottelevat sotilaallisesta apupaketista.
Se olisi suurempi kuin millekään muulle maalle annettu avustus -
ja tarkoitettu takaamaan Israelin sotilaallinen etulyöntiasema alueella.
Asia liittyy Iranin ja P5+1-maiden eli USA:n, Venäjän, Kiinan, Ranskan, -
Britannian ja Saksan solmimaan sopimukseen -
Iranin ydinohjelman rajoittamisesta. Vastineeksi Iranilta poistetaan -
sen taloutta haitanneet kansainväliset pakotteet. McDonough puhui -
Israelin Washingtonin-lähetystön itsenäisyyspäivävastaanotolla.
Hän sanoi, että Obaman hallinto on sitoutunut estämään Irania -
hankkimasta ydinaseita ja jatkaa Israelin turvallisuudesta huolehtimista.
Israelin USA:n-suurlähettiläs Dermer -
kiitteli Obaman hallintoa tuesta Israelille. Hän sanoi, -
että suhteet ovat läpäisseet -
Iranin ydinsopimuksen synnyttämien kiistojen koetukset.
Muita uutisia: Islamistiryhmä Hizbollah vahvisti tänä aamuna, -
että Mustafa Badreddine, yksi sen johtajista, on kuollut -
Israelin ilmaiskussa Libanonin― Syyrian rajalla aiemmin tällä viikolla.
Hizbollahin tiedonannon mukaan Badreddine osallistui -
useimpiin Hizbollahin operaatioista vuodesta 1982 lähtien.
Badreddine oli Hizbollahin entisen sotilaskomentajan, -
edesmenneen Mughniyahin lanko. YK:n tribunaali syytti Badreddinea -
v. 2005 tehdystä Libanonin entisen pääministerin al-Haririn murhasta.
Israelin ulkoministeriö ei ole kommentoinut asiaa.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Shabat shalom, nähdään maanantaina!
Suomennos: Sirpa Bågman